Erna Skaug

Erna M. Skaug 
(født 31. januar 1923 i Skien, død 26. februar 2020) var en norsk operasanger og musikkpedagog.

Liv og virke
 Bakgrunn
Erna Skaug  var født i Skien og vokste opp i Oslo. Hun tok examen artium i 1943 og studerte sang hos Gudrun Bøllemose ved Musikkonservatoriet i Oslo og piano med Hampus Huldt-Nystrøm. Hun studerte deretter hos Paul Lohmann i Wiesbaden.

Karriere
Erna Skaug debuterte i Universitetets Aula i 1954 med Robert Levin som akkompagnatør, og to år senere i opera i Norsk Operaselskap hvor hun spilte Constanze i «Bortførelsen fra Seraillet».

Senere var hun engasjert ved Stora Teatern i Göteborg, Svenska Teatern (Fiametta i Boccaccio, 1958), Rogaland Teater, Trøndelag Teater, Den norske Opera, Oslo Nye Teater (Nitouche, 1959), Festspillene i Bergen i tillegg til tallrike kirkekonserter og solistoppdrag med symfoniorkestre. Hun var «Den glade enke» i over 300 forestillinger, Michaela i Carmen og Fiordiligi i Così fan tutte (Opera Comique 1966; Norske Opera 1969).Erna M. Skau 95 år - Aftenposten 31. januar 2018

Erna Skaug var førsteamanuensis ved Østlandets Musikkonservatorium fra 1970 til 1989, og med Paul Lohmann foresto hun sommerskoler for sangere i tjue år.

Hun ble tildelt Kongens fortjenstmedalje i 1998.Tildelinger av ordner og medaljer - kongehuset.no

Referanser

Kilder
 Aslaug Bisseberg. "Avholdt sopran og pedagog". Aftenposten 28. januar 1998
 Leif K. Roksund: "...toners flukt mot sky. Om Skien Musikkforening med glimt fra byens musikkliv".  Byminner 31. Side 169-170. Utgitt av Selskapet for Skien bys vel 2001. ISBN 82-91427-08-9

Eksterne lenker
 Omtale i Musikkhistorisk arkiv

Kategori:Norske operasangere
Kategori:Norske pedagoger
Kategori:Kongens fortjenstmedalje i sølv
Kategori:Personer fra Skien kommune
Kategori:Personer fra Oslo